VS002404
Datum: 2005-10-15T02:00:00.000+02:00
datum_sodbe_i_stopnje: 2010-01-07T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice - izguba okončin in drugih organov in njihove posledice
fischer: zelo hudi primeri
odskodnina: 128.500 EUR (primerna odškodnina)
opombe: II DoR 511/2010. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 55 do 60 let

Pomorec.

## Škodni dogodek

Prometna nesreča.

## Poškodba

Politravma – pretres možganov, zlom desne očnice, zdrobljen odprt zlom nosne kosti, rana na nosu, zlom nosnega pretina, notranja raztrganina zgornje ustnice, udarnina s podplutbo levega očesa, poškodba prsnega koša (zlom levih in desnih reber, prsnice, prosti zrak v torakalni votlini, udarnina pljuč z nezadostnim dihanjem), zlom podlahti in leve stegnenice, zdrobljen zlom desne petnice, zlom desne skočnice, izpah v desnem skočnično-čolničastem sklepu, crush sindrom in kompartment sindrom desne golenice s preveliko koncentracijo mioglobina v krvi, zlom palca leve roke, rana na hrbtišču te roke, stisnjenje desne podlahti z odrgninami, zlom stranskega odrastka 1. ledvenega vretenca, kompartment sindrom obeh zgornjih in spodnjih okončin, okvara živcev medianusov na obeh rokah in levega peronealnega živca zaradi kompartment sindroma, obsežna poškodba zobovja. Kot posledica je nastopila tudi odpoved ledvic, funkcija ledvice pa se je nato postopno popravila. Zaradi obsežnih nekroz je bila potrebna amputacija desne spodnje okončine. Razvila se je tudi pljučnica.

## Telesne bolečine

45.000 EUR Zelo hude bolečine – 1 teden, hude stalne bolečine – 1 teden, nato še občasno, skupno približno 40 dni; hude nevropatske (fantomske) bolečine doživlja še vedno, brez vidnega vzroka; srednje hude bolečine – vsaj pol leta, občasno jih čuti še vedno.

#### Hospitalizacija

87 dni v bolnišnici, 24 dni (tudi umetne) kome, 5 operacij. 145 dni v Inštitutu za rehabilitacijo invalidov.

#### Ambulantno zdravljenje

Vsaj 50x pregledi pri specialistih in izbranem zdravniku.

#### Rehabilitacija

Dolgotrajna fizioterapija z učenjem hoje na Inštitutu za rehabilitacijo invalidov, 14 dni v zdravilišču, delovna terapija doma.

#### Nevšečnosti med zdravljenjem

Umetna ventilacija, analgeniziranost in sediranost in hranjenje prek sonde skupaj 24 dni, številne preveze, urinski kateter, torakalni dren 12 dni, nekroze in čiščenje nekroz pred amputacijo, številne injekcije zdravil proti strjevanju krvi, analgetikov, sedativov, antiepileptikov, velike količine transfuzij in infuzij in zaradi tega strah glede možnosti okužbe s hepatitisom B in AIDS, katerih znaki se lahko pokažejo šele čez nekaj let; nepokretnost 2 meseca, ko je bil odvisen od tuje pomoči pri higieni in negi; invalidski voziček 7 – 8 mesecev; hoja s protezo in berglami (kar traja še vedno), krvavitve iz krna zaradi navajanja na protezo, 50x RTG, 3X CT, 3X EMG, 10x dializa.

## Strah

5.000 EUR Primarnega strahu ob nesreči zaradi nezavesti ni preživel; ko se je zavedel, je preživljal zelo hud strah za življenje, ki je trajal do intubacije in anesteziranja; po prebuditvi iz kome je trpel hud strah za izid zdravljenja – 3 mesece, srednje hud strah – do konca zdravljenja, nato pa je prešel v duševne bolečine zaradi ZŽA oz. trajnih posledic poškodb.

## Zmanjšanje življenjske aktivnosti

70.000 EUR Amputirana je noga v višini segna; krn je dolg 18 cm, zaradi tega (ker je tako kratek) je nameščanje proteze boleče oz. neugodno; nastopila je ohromelost v področju levega peronealnega živca. Zaradi tega ne more hoditi brez bergel (razen v zaprtem prostoru), ker je povsem nestabilen, z njimi pa lahko prehodi 500 m, a ga proteza žuli. Zaradi pretresa možganov mu piska v ušesih, ima glavobole, slabši spomin, bolj je razdražljiv. Slabše vidi na desno oko zaradi Hornerjevega sindroma. Zaradi deviacije nosnega pretina je ta slabo prehoden. Vitalna kapaciteta je zaradi zarastlin v pljučih zmanjšana, zato se hitro utrudi. Zardi okvare živcev (delne ohromelosti) ima močno okvarjeno funkcijo rok, saj ne more napraviti prijema med palcem in ostalimi prsti, ne more pokrčiti prstov levice, moč stiska desnice pa je zmanjšana. Slabši ima občutek za dotik v prstih, stalno ga zebe. Gibljivost prsno ledvene hrbtenice in desnega zapestja je lažje zmanjšana, levega zapestja, levega gležnja in levega kolka je srednje zmanjšana, desnega kolka pa hudo zavrta. Za kakršnokoli delo je povsem nesposoben. Potrebuje vsakodnevno pomoč pri negi, domačih opravilih, pri pripravi hrane in postrežbi. Večino časa lahko le leži ali sedi. Nagnjen je k rejenju zaradi jemanja zdravil za lajšanje fantomskih bolečin, zelo je zmanjšana spolna funkcija. Preživlja hude duševne bolečine.

#### Opis invalidnosti

100% invalid.

## Skaženost

8.500 EUR Amputirana noga, obsežne brazgotine po telsu (po glavi zaradi preležanin, na nosu in ustnici, dve po 12 cm dolgi na levi podlahti, obsežne po odrgninah na desni podlahti, levem stegnu, manjša na levi golenici, obsežne na krnu, manjša na vrhu penisa). Zardi vseh vidnih posledic je vidno iznakažen, zaradi česar preživlja še posebej hude duševne bolečine.

**Zveza:**

OZ člen 179, 182